Ағас ҡумыҙ Башҡортостандың төньяҡ-көнсығыш райондарында таралған. Был турала донъяның виртуоз ҡумыҙсыһы Миңлеғәфүр Зәйнетдинов хәбәр иткәйне. 1985 йылда Мәсетле районына экспедиция менән барған ваҡытта ул ағас ҡумыҙҙа башҡарыусыны осрата. Ғүмәр ауылында йәшәүсе Ҡәфиә Ғарип ҡыҙы Ғарипова 1910 йылда тыуған булған. Ҡумыҙҙарын ул ябай бысаҡ менән саған ағасынан юнып үҙе эшләп алған.